open-index/open-wikipedia-markdown huggingface dataset:
Tsjetsjenias flagg

**Tsjetsjenias flagg** er holdt i fargene grønt, hvitt og rødt, farger som har figurert i både offisielle og uoffisielle tsjetsjenske flagg siden Sovjetunionens oppløsning. Den grønne fargen har som regel dominert. Den står for islam.

Republikken Tsjetsjenias nåværende flagg har også en hvit stripe ved flaggdukens stangside der det er plassert et folkloritisk emblem i gult. Denne type mønstre, nasjonalornamenter, er ikke uvanlig i flagg for land som tidligere tilhørte Sovjetunionen. Belarus og Kasakhstans flagg viser slike ornamenter ved stangsiden av flagget, mens enkeltstående elementer er å finne i flere av de russiske republikkenes flagg, eksempelvis i flaggene for Tsjuvasjia eller Mari El.

Tsjetsjenias flagg ble vedtatt 7. juni 2004 og offisielt tatt i bruk 17. august samme år.

## Litteratur
* *Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
* I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003

## Eksterne lenker
* Om Tsjetsjenias flagg
Andromakhe

**Andromakhe** (gresk: Ἀνδρομάχη) var i gresk mytologi den hengivne og trofaste hustruen til den trojanske helten Hektor, og mor til Astyanax. Hun ble født og oppfostret i kilikianske Theben, der hennes far kong Eetion var regent. Hun var søster av Podes, som ble drept av Menelaos i Trojakrigen.

Navnet Andromakhe betyr noe i retning av «en manns kamp», fra  (*andros*) «av en mann» og  (*makhē*) «kamp».

I løpet av Trojakrigen ble Hektor drept av Akilles, og deres sønn Astyanax ble kastet fra bymurene av den greske herolden Talthybios. Akilles' sønn Neoptolemos tok Andromakhe som sin frille og Hektors bror Helenos som slave. Med Neoptolemos ble hun mor til Molossos (stamfar til molossierne i Epirus i sørlige Albania). I henhold til Pausanias  ble hun også mor til Pielos og Pergamos. Da Neoptolemos døde giftet Andromakhe seg med Helenos, sin tidligere svoger, og ble dronning av nevnte Epirus. Pausanias har antydet at Helenos' eneste sønn Kestrinos hadde Andromakhe som mor. Til sist dro hun til Pergamon for å leve med sin sønn Pergamos og døde der i høy alder.

## I antikkens litteratur
Andromakhe portretteres av tragedieforfatteren Evripides i skuespillet *[[Andromakhe (Evripides)|Andromakhe]]* fra ca. 428-425 f.Kr.

## Referanser
Park City

**Park City** er navnet på flere steder i USA:

* Park City (Illinois)
* Park City (Kansas)
* Park City (Kentucky)
* Park City (Montana)
* Park City (Utah)
** Park City Mountain Resort
Slaget ved Bysjøen

**Slaget ved Bysjøen** var en kamp mellom svenskene og i hovedsak norske tropper den 22. desember 1644. Det var nordmennenes første seier i åpent feltslag på århundrer og for øvrig det første større militære sammenstøtet for den norske hæren som var dannet i 1643. Sehested som vant slaget for Danmark-Norge, beviste den nye hærens slagkraftighet og troverdighet ovenfor skeptikere i København.

Slaget fant sted på isen på Bysjøen og var en del av Hannibalfeiden.
Ustad Fateh Ali Khan

**Ustad Fateh Ali Khan** (**Ustad Bade Fateh Ali Khan**) (født 1935 i Patiala i Britisk India, død 4. januar 2017) var blant de fremste khayalsangerne i Pakistan og den siste eksponenten for patiala gharana. Han var den yngste i sangduoen Amanat Ali-Fateh Ali som hadde stor suksess i Pakistan og India frem til Amanat Ali Khan (1932–1974) døde i 1974.

Khan spilte sammen med saxofonisten Jan Garbarek og sangerinnen Deepika Thathaal på Garbareks utgivelse *Ragas and Sagas*.

## Referanser
Fylkesvei 6670

**Fylkesvei 6670 (Fv6670)** går mellom Haugan i Malvik og Kuset i Trondheim.

Før Trøndelag fylke ble opprettet 1. januar 2018 hadde veien betegnelsen fylkesvei 873 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
* 
*
Neonatology

***Neonatology*** (tidligere ***Biology of the Neonate***) er et av de ledende internasjonale vitenskapelige medisinske tidsskrifter innen foster- og nyfødtmedisin (neonatologi). I 2020 hadde det en impact factor på 4,035. Dets redaktører H. L. Halliday (Belfast) og C. P. Speer (Würzburg).

Tidsskriftet ble grunnlagt i 1959 som *Biologia Neonatorum*, og fra 1983 het det *Biology of the Neonate*. I 2006 skiftet det navn til *Neonatology*. Det blir publisert av Karger Medical and Scientific Publishers i Basel og New York.

Det tidligere tidsskriftet *Developmental Pharmacology and Therapeutic* ble innlemmet i *Biology of the Neonate*.
## Referanser


## Eksterne lenker
*
Republikken Tsjuvasjias flagg

**Republikken Tsjuvasjias flagg** skiller seg ved sitt uvanlige motiv ut blant flaggene for Russlands republikker. Flaggduken er gul, for landet i Tsjuvasjia, og på denne står et *livets tre* med tre solsymboler over. Livets tre er ikke bare et tradisjonelt symbol fra Tsjuvasjias kultur der det forekommer i tekstilkunst og treskurd osv., men er også et symbol for nasjonal gjenfødelse. Den gule fargen skal symbolisere framtid og rikdom.

Solsymboler er også å finne i flere andre flagg for russiske føderasjonssubjekter, blant annet for nærskylte folk av tsjuvasjene: Mari El, Mordovia og Udmurtia.

Flagget ble innført 29. april 1992. 

## Litteratur
**Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
*I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003
Agino-Burjatsks flagg

**Agino-Burjatsks flagg** er en trikolor i fargene blått, gult og hvitt. I øvre hjørne ved stangen står et *sojombo*-merke, et buddhistisk symbol bestående av en halvmåne, en sol og et hjerte som det kommer tre flammer opp av. Flagget er i forholdet 2:3 og er tegnet av pensjonisten Bato Galsanovitsj Dampilon. Flagget ble innført 6. juli 2001.

Agino-Burjatsks flagg er nærmest en kopi av Burjatias flagg. Burjatene er beslektet med befolkningen i Agino-Burjatsk. Begge folkene er buddhister og tilhengere av lamaismen. Flaggene har de samme fargene og også *soyombo*-merket, som forøvrig også er å finne i flagget for Mongolia.

Et tidligere flagg for Agino-Burjatsk hadde et gult felt med *sojombo*-merket på stangsiden av en ordinær russisk trikolor. Flagget ble innført 10. desember 1996 da flaggloven ble publisert i avisen *Aginskaja Pravda*. Dagen etter ble flagget offisielt heist for første gang. Det ble endret i 2001 etter at russiske myndigheter ønsket å gå bort fra at føderasjonssubjekter benytter føderasjonens symboler i sine flagg og våpen.

## Referanser

## Eksterne lenker
* Agino-Burjatsks flagg på Flag of the World
Conga

**Conga** er en høy, smal cubansk tromme med afrikanske røtter, trolig en avart av makuta-trommer fra Kongo. En person som spiller conga kalles en *«conguero»*.
Congas spilles etter bestemte teknikker med hendene uten stikker.

Selv om den stammer fra afrikanske trommer laget av uthulte trestammer, er congaen laget av staver, som en tønne. Trolig ble disse trommene opprinnelig laget av resirkulerte tønner.

De har vært brukt både i afro-karibisk religiøs musikk, og som hovedinstrument i Rumba. Congas er i dag veldig utbredte i latinamerikansk musikk, blant annet i salsa, samt blant perkusjonister i vestlig populærmusikk.

De fleste moderne congas har en kropp av spilet tre eller glassfiber, og strammeskruer på skinnet. De spilles vanligvis i sett på to til fire, med fingrene og håndflatene. Typiske congas er omtrent 75 cm høye fra bunnen av kroppen til skinnet.

Trommene kan spilles mens man sitter. Eventuelt kan trommene monteres på et stativ for å gjøre det mulig å spille stående.

Conga som er laget av glassfiber gir en noe skarpere og kraftigere lyd enn treconga som er varmere i lydbildet. 

Congas produseres som regel i tre forskjellige størrelser, der omkretsen er ulik, men høyden på trommene er den samme. Den minste kalles *"Quinto"*, den mellomste *"Conga"*, og den største kalles *"Tumba"* eller *"Tumbadora"*. Innenfor cubansk stil er det vanlig å spille på et oppstett av alle tre congastørrelsene, og vanligvis i sittende stilling.   

Det benyttes en relativt tykk skinntype til conga. Ofte fra bøffel eller storfe. Lyden og klangen fra en conga preges  i stor grad av kvaliteten og tykkelsen på congaskinnet. 

Vanligvis stemmes congas i et toneintervall fra ters til kvint. 

## Referanser




## Eksterne lenker
*
Trefningen ved Köpmannabro

**Trefningen ved Köpmannabro** fant sted mellom en svensk hæravdeling fra Vänersborg og Bielches hæravdeling som fortsatte vinterfelttoget inn i Dalsland mens stattholderen Hannibal Sehested tok juleferie i Norge. 

Bielche vant trefningen og avverget kontakt mellom det svenske forsvaret i Karlstad i nord og festningen i Vänersborg, under et kavalerisammenstøt uten nåde. Etter å ha slått den svenske fortroppen satt de norske rytterne etter, bare for å bli slått tilbake av et energisk svensk motangrep. 

Etter de første kampene oppdaget Wrangel at den norske hovedstyrken i slagorden hadde numerisk overlegenhet, og trakk seg tilbake sørover.
Hamburgs flagg

**Hamburgs flagg** (delstatsflagget) er rødt med en hvit borg. Hamburg har i tillegg et statsflagg med delstatens store våpen på hvitt felt i den røde duken, og et *admiralitetsflagg* med et blått anker plassert bak borgen.  

Utformingen av delsatsflagget ble fastlagt i 1834. Utformingen tilsvarer den til Hamburgs våpen og går tilbake til 1100-tallet. Det midtre tårnet med kors blir tolket som uttrykk for middelalderborgen som var Hamburgs opphavssted. Stjernene over de to sidetårnene er Mariastjerner, oppkalt etter byens skytspatron. Døren i midten har i løpet av århundrene vært både åpen og lukket, og med og uten fallgitter.

Admiralitetsflagget brukes av delstaten Hamburgs bygninger som utelukkende har med sjøfart å gjøre. 

Førsteborgermesteren har et eget flagg. Det er basert på Tysklands trikolor, men med et rødt midtfelt der det store våpenet er plassert mot hvit bakgrunn. Borgermesterens flagg benyttes i forbindelse med offisielle statsbesøk. 

Delstatsflagget kan brukes av alle, mens de øvrige flaggene kun kan brukes av Hamburgs embetsmenn, offentlige institusjoner eller Hamburg borgerskap. 

## Historie
Hamburgs flagg har en av verdens lengste kontinuerlige historier. Allerede i året 1270 ble hamburgske skip pålagt å føre røde fløyer. Denne fargen har siden heftet ved Hamburgs flagg, etterhvert supplert med hvitt. Dette ble de tyske hansastedenes farger. Omkring 1470 kom byens våpen, som også en lang historie, inn i flagget. Borgen går som våpen for byen tilbake til 1254. 

Både våpen og flagg ble videreført da Hamburg ble konstituert som delstat i Forbundsrepublikken Tyskland. Disse ble nedfelt i artikkel 5 i forfatningen som ble vedtatt 6. juni 1952. 

## Referanser


## Litteratur
* Jörg-M. Hormann og Dominik Plaschke: *Deutsche Flaggen. Geschichte – Tradition – Verwendung*, 2006
* Harry D. Schurdel: *Flaggen und Wappen Deutschland*, 1995

## Eksterne lenker
* ''Flaggen, Wappen und Logos'' fra Hamburgs myndigheter
Note

En **note** er et symbol i musikken som representerer og bestemmer tonehøyden og varigheten på lyden. En note er skrevet på en notelinje. Hvilken linje notehodet er plassert på, forteller hva slags tonehøyde den representerer: Lyse toner ligger høyere oppe i systemet, og dypere toner ligger lavere.

## Noteverdi
For at det skal være mulig å vite hvor lenge en tone skal vare, har enhver note sitt spesielle utseende. En note kan bestå av «hode», «hals» og «hake» (også kalt «fane»).

En halvnote har en «hals», det samme har de svarte notene fra fjerdedelen, og fra og med åttendedelsnoten også en eller flere «faner». Jo flere slike «faner» en note har hengende fra halsen, jo kortere varighet har den. I vanlig vestlig kunstmusikk er det svært sjelden at komponister skriver noter som er kortere enn sekstifiredeler. 

## Verdens første noter?
Seikilos-stelen regnes som verdens eldste nedskrevne komposisjon, og stammer fra Tralles nær Efesos som var en del av antikkens Hellas, men i dag ligger i Tyrkia. Det finnes eldre musikk nedskrevet med noteanvisninger, slik som hurrittenes sanger, men de foreligger bare i fragmenter, mens Seikilos-stelen er komplett bevart.
Den er et gravmonument fra 1. århundre e.Kr. med tolv linjer tekst innrisset. Fem av linjene omtaler Seikilos som søylen er dedisert til, mens resten er et lite dikt med notasjoner, i form av bokstaver og symboler mellom linjene. Nederste linje er skadet, men blant annet kvinnenavnet Euterpe (som også er navnet på musikkens muse) lar seg lese, så kanskje dette er hennes gravstein, bestilt av Seikilos. Det er bevart rundt 50 eksempler på antikk musikk fra klassisk til romertiden. Storparten er tekst på papyrus fra romertiden, mens bare tre er risset i stein. To er fragmenter fra Athens skattkammer i Apollo-helligdommen i Delfi fra ca. 127 f.Kr., utstilt på museet i Delfi, og den siste er Seikilos-stelen. Grekerne hadde altså utviklet et notesystem senest på 200-tallet f.Kr., kanskje før. Oversatt står det på stelen:

:Jeg er en gravstein, et ikon. Seikilos satte meg her, som et evig tegn på udødelig minne.
 
:Skjul ikke ditt lys så lenge du lever,
:sørg aldri helt til bunns,
:livet løper bare en kort stund,
:tiden setter en fast termin.
:Seikilos [til] Euterpe
I middelalderen ser det ut til at det greske notesystemet var glemt, men i tekster fra byzantinsk tid og tidlig renessanse ses det fortsatt notasjoner som er tilføyd etter dette greske systemet.

## Se også
* Tone
* Skala (musikk)
* Rallynoter

## Referanser
Fylkesvei 6712

**Fylkesvei 6712 (Fv6712)** går mellom Hommelvik i Malvik og Tømra i Selbu. Veien er 33,9&nbsp;km lang (16,2&nbsp;km i Malvik, 17,6&nbsp;km i Selbu).

Før Trøndelag fylke ble opprettet 1. januar 2018 hadde veien betegnelsen Fylkesvei 963 (Sør-Trøndelag).

## Kommuner og knutepunkter

## Eksterne lenker
* Kartverkets norgeskart 
* Vegvesenets vegkart 
*
Iman Wilkens

**Iman Jacob Wilkens** (født 1936 i Nederland, død 2018 i Frankrike) var en nederlandsk skribent og amatørhistoriker.

Wilkens studerte økonomi ved universitetet i Amsterdam, og flyttet i 1966 til Frankrike. Siden drev han undersøkelser av Homer. I boken *Where Troy Once Stood* fremmer han den oppsiktsvekkende teorien at byen Troja opprinnelig lå i England, og at Homers verk Iliaden og Odysseen opprinnelig er episke dikt av vesteuropeisk opprinnelse. Han har også holdt en forelesning kalt «The Trojan Kings of England» for en studentforening i Cambridge 1992.

## Litteratur
* *Where Troy Once Stood*. London, 1990 ISBN 0-7126-2463-5 (ib) / (ISBN 0-7126-5105-5 pback, 1991)
* Newly revised and expanded editions 2005/2009, Gopherpublishers.com, Amsterdam, ISBN 9789051792089

## Referanser


## Eksterne lenker
*
Angrepet på Morast skanse

**Angrepet på Morast skanse** var en ublodig affære med strategiske konsekvenser. De norske erobringene under vinterfelttoget inn i Värmland og Dalsland ble satt i revers av generalmajor Gustaf Stenbock under en svensk motoffensiv fra Karlstad. 

Etter det norske felttoget hadde de norske kommandantene, med generalmajor Achim von Bredow i spissen, fått logistiske problemer. Troppene hadde vært i felten i lang tid, og det var falne, sårede og syke soldater. Bredow hadde bare 1300 mann til rådighet og kunne ikke annet enn å yte et energisk forsvar, som svenskene fant uoverkommelig i januar-februar. Stenbock hadde derimot mulighet til å få forsterkninger og kunne stille opp om lag 2800 mann. Et tidlig angrep i mars var slått tilbake, men i mai vendte svenskene tilbake og satte skanseverket under beleiring. På pinseaften overga den skotske kapteinen seg mot fri avmarsj for sin besetning. Etter dette hadde svenskene sikret Värmland mot fremtidige angrep. 

Dermed kunne svenskene konsentrere styrkene sine mot Bohuslãn, hvor Hannibal Sehested lanserte en offensiv mot Gøteborg. Sehested krysset Göta-elven med sin hæravdeling på 1400 mann, men ble stoppet av svenskene under en strid på Gullberget den 30. mai. I tillegg kom det meldinger om at den danske hæren som skulle slutte seg til ham fra Varberg, var stoppet av svenskene ved Landvetter 27. mai. Sehested hadde dermed ikke annet valg enn å avblåse offensiven, og han brøt opp flytebrua ved Lärje til Hisingen. Det skulle ta to måneder før det neste angrepet på Gøteborg, men da hadde store styrker kommet fram fra øst, så generalmajor Lars Kagg kunne stille opp 3000 mann i juli. Da Sehested realiserte den reelle styrken i forsvaret, ble den andre offensiven i året 1659 avblåst uten at det kom til strid.

## Litteratur
* Tore Hiorth Oppegård; *Østfold regiment* Elanders Forlag 1996 ISBN 82-90545-59-2
Nordisk kulturpolitisk tidsskrift

***Nordisk kulturpolitisk tidsskrift (Nordic Journal of Cultural Policy)*** er et fagfellebasert vitenskapelig tidsskrift og publiserer artikler som presenterer forskning om kulturpolitikk. Artiklene publiseres på engelsk, norsk, svensk og dansk. *Nordisk kulturpolitisk tidsskrift* kommer med to utgaver i året og er et open access-tidsskrift. 

Redaksjonskomiteen består av forskere fra de nordiske landene, og redaksjonen er for tiden lagt til Center for Kulturevaluering, Aarhus Universitet, med Louise Ejgod Hansen som redaktør. Tidsskriftet oppstod i sin nåværende form i 1997 som etterfølger etter *Kulturpolitisk tidsskrift*. Tidsskriftet er en godkjent vitenskapelig publiseringskanal på nivå 1 i Norge. Tidsskriftet finansieres av et konsortium bestående av flere nordiske akademiske institusjoner.

## Redaktører

* 2010-2013: Anders Frenander ved Bibliotekshögskolan i Borås.
* 2014-2016: Sigrid Røyseng ved Handelshøyskolen BI. 
* 2017-2020: Sakarias Sokka ved Cupore.
* 2021-        : Louise Ejgod Hansen ved Center for Kulturevaluering, Aarhus Universitet.

## Eksterne lenker
* Nordisk kulturpolitisk tidsskrift
24. serierunde i Premier League 2006/07

**24. serierunde i Premier League 2006/07** startet 20. januar kl. 13:45 med den ene storkampen denne helga; mellom Liverpool FC og Chelsea FC. Avsluttet med den andre storkampen mellom Arsenal og Manchester United på Emirates Stadium den 21. januar kl. 17:00.

 

 Det var egentlig Mike Riley som skulle dømme kampen, men han fikk influensa, så jobben gikk til Bennett i stedet.

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Fylkesvei 3324

**Fylkesvei 3324** går mellom Kviteseid bygdetun i Kviteseid og Grova i Drangedal.

Frem til 2019 hadde veien betegnelsen fylkesvei 304 (Telemark).

## Kommuner og knutepunkter

## Bilder

Kviteseid IMG 2528 fv304 Kvitseidvatnet northwards.JPG|Fylkesvei 3324 ved Kviteseidvatnet
Fv304 Fjågesund rasoverbygg3.jpg|Fjågesund rasoverbygg 
Fjågesundtunnelen2.jpg|Fjågesundtunnelen 
Fv304 Fjågesundvegen.jpg|Fjågesundvegen 


## Referanser




## Eksterne lenker
* Vegvesenets vegkart 
*
Embryologi

**Embryologi** er læren om organismers fosterutvikling, fra det encellede stadium til påbegynnelsen av det selvstendige liv. Embryologi omhandler derfor hvilke steg som er nødvendige for at utviklingen av en levende organismes kropp skal kunne skje.

## Historie

Embryologi var ett av fagområdene som la grunnlaget for utviklingen av evolusjonsteorien. Erasmus Darwin, var i Zoönomia (1794) en av de første som foreslo at fugler og pattedyr kunen være beslektet på grunnlag av embryologien. Likheten mellom tidlige fostre hos forskjellige virveldyr ledet den tyske biologen Ernst Haeckel til å formulere den såkalte biogenetiske lov i 1866: *Embryologien følger [[Stamtre (evolusjon)|fylogenien]]*.

Haekels mente at forskjellene på de forskjellige virleldyrklassene kom av at nye stadier hos «høyere klasser» var lagt på toppen av eksisterende fosterutvikling hos de «lavere» klasser. Denne teorien var en sterk frenkling av den faktiske fosterutviklingen, og ble kritisert av «embryologiens far» Karl Ernst von Baer. Haeckels illustrasjoner hjalp imidlertid til å spre kunnskap om embryologi. Studier av fosterutviklingen og larver hos dyr er fortsatt en av de viktigste kildene til forståelsen av evolusjonen og slektsskapet mellom store dyregrupper som har svært lite til felles som voksne individer.

En av de viktisgte oppdagelsene som fulgte kom fra den tsjekkisk-østerrikske zoologen Berthold Hatschek som oppdaget at flerbørstemarker og enkelte bløtdyr har liknende larveformer som han kalte Trochophora. Han publiserte i 1878 teorien om at leddormer og bløtdyr, på tross av de store ulikhetene, er beslektet. Senere ble trochophoralarver oppdaget hos flere grupper. Hatscheks hypotese om slektskapet mellom grupper som har trochophoralarve har senere blitt bekreftet at genetiske undersøkelser.

## Tilstøtende fagområder
Moderne embryologi studerer de molekylære mekanismer som styrer fosterutviklingen. Studiet av hvordan gener styrer fosterutviklingen kalles evolusjonær utviklingsbiologi.

## Referanser


## Se også
* Fylogenese
* Ontogenese

## Eksterne lenker
*
Daffy Duck

**Daffy Duck** er en tegnefilmfigur fra Warner Bros.-seriene *[[Looney Tunes]]* og *[[Merrie Melodies]]*. Han ble skapt av Tex Avery og hans første opptreden var i *[[Porky's Duck Hunt]]* 17. april 1937.

Daffy Duck er kjent for sin overdrevne lesping. Den første stemmeskuespilleren som ga stemme til Daffy Ducks var Mel Blanc. Daffy Duck har også vært med i filmer som *[[Looney Tunes – Back in Action]]* og *[[Space Jam]]* og i 2003–2005 spilte han sitt alter-ego, **Duck Dodgers**, i TV-serien med samme navn som ble vist på Cartoon Network.

Daffy Duck var også gjennomgangsfiguren i tegneseriebladet *[[Daffy]]*, som kom i norsk versjon fra 1958 til 1969.

## Eksterne lenker
* 
* 
*
John C. McGinley

**John Christopher McGinley** (født 1959) er en amerikansk skuespiller, filmprodusent og manusforfatter. Han spilte Percival «Perry» Cox i TV-serien *[[Scrubs]]*. Han ble berømt etter innspillingen av Oliver Stones film *[[Platoon (film)|Platoon]]* fra 1986.

## Filmografi
* *[[Platoon (film)|Platoon]]* (1986) 
* *Wall Street* (1987) 
* *Talk Radio* (1988) 
* *Shakedown* (1988) 
* *Prisoners of Inertia* (1989) 
* *Born on the Fourth of July* (1989) 
* *Suffering Bastards* (1990) 
* *Point Break* (1991) 
* *Highlander II: The Quickening* (1991) 
* *Article 99* (1992) 
* *A Midnight Clear* (1992) 
* *Watch It* (1993) 
* *On Deadly Ground* (1994) 
* *Surviving the Game* (1994) 
* *Wagons East' (1994) 
* *Se7en* (1995) 
* *The Rock* (1996) 
* *Set It Off* (1996) 
* *Flypaper* (1997) 
* *Nothing to Lose* (1997) 
* *The Pentagon Wars* (1998) 
* *Office Space* (1999) 
* *Any Given Sunday* (1999)
* *Three to Tango* (1999)
* *Summer Catch* (2001)
* *The Animal* (2001)
* *Stealing Harvard* (2002)
* *Identity* (2003)
* *Puff, Puff, Pass* (2006)
* *A.W.O.L* (2006)
* *Wild Hogs* (2007)
* *Are We Done Yet?* (2007)
* *Battle of the Sexes'' (2017)

## Referanser


## Eksterne lenker
*
Fylkesvei 6506

**Fylkesvei 6506 (Fv6506)** går mellom Meldal i Orkland og Reberg i Rennebu.

Før Trøndelag fylke ble opprettet 1. januar 2018 hadde veien betegnelsen fylkesvei 501 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
* 
*
Tore Eriksen

**Tore Eriksen** (født 1947) er en norsk økonom. Han har vært departementsråd i Finansdepartementet og var ambassadør ved Norges delegasjon til OECD i Paris i perioden 2011-2014.

Eriksen er utdannet samfunnsøkonom fra Universitetet i Oslo i 1975. Han arbeidet som vitenskapelig assistent ved Økonomisk institutt, Universitetet i Oslo, før han i 1978 begynte sin karriere i Finansdepartementet. Han arbeidet ved Statsministerens kontor 1993-1995. Han har vært ekspedisjonssjef i Finansdepartementets økonomiavdeling og var departementsråd (finansråd) i Finansdepartementet fra 1999 til 2011. 

Avisen VG kåret i 2006 Eriksen til Norges 4. mektigste person. Han er gift med Ap-politikeren Ann-Marit Sæbønes. 

## Referanser


## Eksterne lenker
* Tore Eriksen - Store norske leksikon
* uio.no Alumni
* demokraten.no
Norilsk

**Norilsk** () er en russisk by med ca. 175 000 innbyggere. Det er den nordligste byen i verden med en befolkning på over 100 000. Byen ble grunnlagt i 1935, og området har en av verdens største nikkelforekomster. 

Nornickel er eierne av nikkelforekomstene, og en hjørnesteinsbedriften i byen, dette er det samme firmaet som eier smelteverket i Nikel ved grensen til Norge. På grunn av at malmen fra Norilsk-gruvene er svært uren, har dette ført til at byen er regnet som en av verdens mest forurensede.

## Eksterne lenker
*  
*  Nornickel
Leirskredet i Sokkelvika i 1959

**Leirskredet i Sokkelvika i 1959** var et kvikkleireskred som ble utløst 7. mai 1959 i Indre Sokkelvika noen kilometer nord for Sørkjosen, på vestsiden av Reisafjorden i Nord-Troms. Skredet startet på sjøbunnen og forplantet seg inn på land. Det kom uten forvarsel.

Av de 17 menneskene som ble tatt av raset, døde ni, derav fire barn. Alle de omkomne var i familie.
Av materielle tap var fire våningshus, tre fjøs, fem sjøhus, to kaier, to buer, tre sjarker og fire spissbåter. Bare tre hus sto igjen.

Årsaken til skredet ble aldri funnet. 
Raset skjedde etter en periode med mye nedbør, og kan ha blitt utløst av menneskelig aktivitet.

Det har blitt reist en minnebauta i Sokkelvika.

## Andre ras i området
10. mai 2015 gikk et nytt ras i Sørkjosen et par kilometer lenger inn i fjorden. Det førte ikke til personskader, men tok med seg bygninger og brygger samt halve moloen i Sørkjosen. Mesteparten av raset gikk under vann. E6 fikk en opptil 700 km lang omkjøring via Finland. Årsaken til dette skredet var at det var fylt stein i fjorden for å lage fundament til et nytt veikryss og tunnel. 
Det nye raset har blitt sett i sammenheng med raset i Sokkelvika. 

## Referanser
* NGU Rapport 2005.018, *Leirkartlegging i Troms: Kvartærgeologien ved  Sandstrand, Ånstad og Ibestad i kommunene; Skånland og Ibestad, – et grunnlag for videre skredfarekartlegging*.
* Brænd, T. 1961: Skredkatastrofen i Sokkelvik i Nord-Reisa 7. mai 1959. Norges Geotekniske Institutt. Publikasjon nr. 40, s. 11-13.
Fylkesvei 2560

**Fylkesvei 2560 (Fv2560)** går mellom Blomberg og Bruvoll i Øyer kommune i Oppland.

Frem til 2019 hadde veien betegnelsen Fylkesvei 361 (Oppland).

## Kommuner og knutepunkter

 

 

## Eksterne lenker
* Vegvesenets vegkart 
*
Sokkelvik

**Sokkelvik**, også skrevet **Sokkelvika**, (kvensk: **Vuorkkulahti**) er ei bukt og ei fraflyttet bygd i Nordreisa kommune i Troms. Bygda ligger på vestsida av Reisafjorden, 5-6 km nord for Sørkjosen. Indre Sokkelvika har veiforbindelse til europavei 6 (1,5 km), videre til Ytre Sokkelvika går en gangsti (2 km).

I Indre Sokkelvika gikk det 7. mai 1959 et kvikkleireskred som sopte store deler av bebyggelsen på havet. Skredet startet ute i sjøen og forplantet seg inn på land. 17 mennesker ble tatt av raset, 9 av dem omkom. Etter ulykken ble bygda fraflyttet.

Et av husene i Indre Sokkelvika som ikke ble tatt av raset i 1959, ble på slutten av 1980-tallet flyttet til Sørkjosen. Det såkalte Sokkelvikhuset ble bygd rundt 1850 og inngår nå som en del av Nord-Troms Museums anlegg. Det brukes som utstillingslokale om sommeren.

## Se også
*Leirskredet i Sokkelvika i 1959

## Referanser


## Kilder
*Geoportalen: Slukt av sjøen (skrevet av Astor Furseth, død lenke)
**Google-kopi av sida (besøkt 18. mai 2015)
*Nord-Troms Museum: Refundamentering av Sokkelvikhuset (10. desember 2010, besøkt 18. mai 2015)
Imarsundbrua

**Imarsundbrua** er ei stålkassebru i Aure kommune i Møre og Romsdal fylke. Brua krysser Imarsundet mellom øya Stabblandet og Jørnøya. Den ble åpnet 15. januar 2007 av samferdselsministeren, og dermed er det fergefri vei fra Tømmervåg til kommunesenteret Aure og videre til Kyrksæterøra og Trondheim. Imarsundbrua er 550 meter lang, med 5 spenn, det lengste på 120 meter. Den er en del av fylkesvei 680, og sammen med Litjsundbrua erstatter fergestrekningen Aukan – Vinsternes. Fergeoverfarten tok 15 minutter og ferga gikk en gang i timen.

## Se også
*Litjsundbrua

*Liste over broer i Norge
*Liste over broer i Norge etter lengde

## Eksterne lenker
* Statens vegvesen: Imarsundbrua
* Statens vegvesen: Imarsundprosjektet
Ann-Marit Sæbønes

**Ann-Marit Sæbønes** (født 11. desember 1945) er en norsk politiker (Ap) og statstjenestemann. Hun var ordfører i Oslo fra 1992 til 1995 og var direktør for Barne-, ungdoms- og familiedirektoratet (Bufdir) fra 2004 til 2010.
 
Sæbønes er født i Porsgrunn og oppvokst i Vinger, Notodden og Hjørundfjord. Hun ble utdannet fysioterapeut i 1969 og arbeidet som dette til 1976, hvorav to år i Kenya for Fredskorpset. Hun ble deretter cand.sociol. fra Universitetet i Oslo (UiO) i 1979 og var daglig leder av i Funksjonshemmedes Fellesorganisasjon til 1987. Hun var deretter helse- og sosialombud i Oslo kommune 1992-1995, direktør for Bufdir 2004-2010 og og spesialrådgiver i Barne-, likestillings- og inkluderingsdepartementet fra 2010.

Hun var vararepresentant til Stortinget fra 1985 til 1989. Sæbønes var den første kvinnelige ordføreren i Oslo, fra 1992 til 1995. Hun var medlem av Oslo bystyre 1992–2003.

Hun er gift med Tore Eriksen.

## Referanser


## Eksterne lenker
* 
* www.norgesdokumentasjon.no om funksjonshemning.
Fylkesvei 1424

**Fylkesvei 1424** går mellom Sandvika i Bærum og Holmen i Asker.

Frem til 2019 hadde veien betegnelsen fylkesvei 153 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 1630

**Fylkesvei 1630** (**Fv1630**) går mellom Nadderud stadion og Stabekk i Bærum kommune.

Før 1. januar 2010 hadde veien betegnelsen fylkesvei 165.

Frem til 2013 hadde strekningen betegnelsen fylkesvei 609 (Akershus), den ble forlenget med en delstrekning av den tidligere fylkesvei 604 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Medieimperialisme

**Medieimperialisme** er en teori om utfallet av globaliseringen av media. I 1969 startet Herb Shiller å argumentere for at medienes utspredelse kunne føre til kulturell overmakt. Særlig mente han da USAs økende eksport av medier som film, TV og blader gjorde av deres idealisme og samfunnsholdning påvirker verden rundt. 

## Litteratur
* Aalberg, Toril: *Mediesosiologi*, Det Norske Samlaget, Oslo 2005
Kobbe

**Kobbe** (fra norrønt *kobbi*) kan vise til:

* Seler
* Storkobbe (Erignathus barbatus), også kalt blåsel eller bartesel, er en av de største selene i norske arktiske farvann.
* Steinkobbe (Phoca vitulina), også kalt fjordsel, er et havpattedyr som lever et amfibisk liv i Nord-Atlanteren.
Asgaut Olsen Regelstad

**Asgaut Olsen Regelstad** (døpt 25. juni 1761 i Finnøy i Rogaland, død  8. januar 1847) var utsending til Riksforsamlingen på Eidsvoll våren 1814.

Regelstad var gårdbruker på Reilstad i Finnøy. Han var lensmann i Finnøy 1816–1823, prestens medhjelper, forlikskommissær og han satt i skolekommisjonen og fattigkommisjonen.

På Eidsvoll var han den eneste bonden fra Stavanger amt. Han gjorde lite av seg i debattene, men han hørte til dem som ville lovfeste både odelsretten og åsetesretten. Han støttet et forslag om å selge kirkens gods (det benefiserte gods). Han hørte til selvstendighetspartiet på Eidsvoll 1814. I alle fall følger han Falsen i avstemningene.

På gården Reilstad er det i dag bare et lite stabbur igjen som kan være fra eidsvollsmannens tid.

## Referanser


## Kilder
* Halvard Bjørkvik: *Finnøy gard og ætt I*, 1993
* Hans Eyvind Næss: *Asgaut Olsen Regelstad og Reilstad gård på Finnøy*, i Jørn Holme (red.): *De kom fra alle kanter - Eidsvollsmennene og deres hus*, Cappelen Damm 2014 .s 363-364. ISBN 978-82-02-44564-5.
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814
* Regelstad fra Eidsvoll 1814

## Eksterne lenker
* 
*
Saus

**Saus** er et flytende tilbehør til matretter. Saus serveres som en del av eller ved siden av en matrett for å sette smak, for å gi farge og væske og skape en helhet mellom ingrediensene i en rett. 

Saus er et fransk ord tatt fra det latinske *salsus* som betyr saltet.

Viktige ingredienser kan være sjy, kraft (buljong) (av grønnsaker, kjøtt eller fisk), jevning, krydder og/eller andre smakstilsetninger.

Sauser kan være ferdiglagde, som soyasaus, halvfabrikata, som pose- og boksesaus eller lages av kokken fra bunnen av. 

Det spanske ordet for saus er *[[salsa (saus)|salsa]]*.

Sauser til å ha på salat kalles dressing.

## Fransk kjøkken
I det franske kjøkken opererer man med fem grunnsauser:
* Bechamel (hvit saus) - melkebasert saus med mel- og smørjevning
* Espagnole - basert på kalvekraft med brun mel- og smørjevning
* Velouté - lys, kraftbasert saus tyknet med mel- og smørjevning, eventuelt en jevning av eggeplommer og fløte (*liaison*)
* Hollandés - emulsjon av eggeplommer, smør og sitron eller eddik
* Tomatsaus - laget av svineflesk, løk, laurbærblad, timian, tomat (puré eller ferske), jevning, hvitløk, salt, sukker og pepper.
## Noen saustyper
* Brun saus
* Hvit saus
* Ketchup
* Pesto
* Rød saus
* Soyasaus

## Eksterne lenker
*
Fylkesvei 6170

**Fylkesvei 6170 (Fv6170)** går mellom Tiset i Rindal og Øyasætra i Orkland.

Før Trøndelag fylke ble opprettet 1. januar 2018 hadde veien betegnelsen fylkesvei 488 (Sør-Trøndelag).

Da Rindal kommune ble overført til Trøndelag 1. januar 2019 ble veien forlenget med den tidligere fylkesvei 343 (Møre og Romsdal), som var 12,7 km lang.

## Kommuner og knutepunkter

## Eksterne lenker
* Vegvesenets vegkart 
* 
*
E (postområde)

**Postområdet E** er et av Londons postområder. Området dekker store deler av det østlige London, derav forkortelsen E for east (øst). 

Området dekker bydelene Tower Hamlets, Waltham Forest, Newham og deler av Hackney og Redbridge. Resten av det østlige London er dekket av postområdene RM, IG og N. 

E4 er det eneste postdistriktet i London dom strekker seg utenfor Stor-Londons grenser, da det dekker området rundt Sewardstone i Essex.

Med klokken fra øst grenser området mot IG, SE, EC, N og EN.

## Historie

Området ble opprettet i 1866 ved sammenslåing av E og NE som hadde blitt opprettet i 1858. I 1917 ble det innført nummerering av distriktene innenfor områdene, med stigende siffer etter alfabetisk rekkefølge. Siden 2004 har distriktsnavnet formelt sett ikke lenger vært en del av adressen, men de brukes fortsatt ofte fordi de gjør manuell sortering enklere dersom det ikke er mulig å sortere sendingen automatisk. 

E1 ble etter lokale krav delt i to distrikter, med E1W i området rundt Wapping. Det er også to ikke-geografiske postdistrikter i området som er opprettet for storbrukere. 

Från 1985 til 2012, E20 var et fiktiv postdistrikt, av den britisk såpeserie *[[Østkantfolk]]*. I 2012 ble et virkelig postdistrikt.
Fylkesvei 54 (Nordland)

**Fylkesvei 54 (Fv54) i Nordland** gikk mellom Brønnøysund og Inner-Torget i Brønnøy kommune. Veien var 14,7&nbsp;km lang.

2019 ble veien erstattet av fylkesvei 778 og fylkesvei 7234.

## Nasjonal turistvei

Veien inngår i Nasjonal turistvei Helgeland som del av en avstikker til Torghatten.

## Kommuner og knutepunkter

*Endepunkt Inner-Torget,  Torghatten

## Referanser




## Eksterne lenker
* Vegvesenets vegkart
Yoo Hyun-young

**Yoo Hyun-young** (유현영, født 1976) er en sørkoreansk skuespiller og popartist, mest kjent bare som **Hyun Young**. 

Hun er utdannet ved Yong-In-universitetet, og er kjent for å være en såkalt «S-Line»-jente. Dette vil si at hun sies å ha en veldig attraktiv S-formet kropp sett fra siden. Hun er ofte å se i det koreanske TV-programmet *Heroine 6*.

Hyun Young har også spilt inn en koreansk versjon av O-Zones «Dragostea din tei» (ellers kjent som «Numa Numa»-sangen). Tittelen på denne er «누나의 꿈», som betyr *Søsters Drøm*. «Numa Numa»-teksten er her endret til «Nuna Nuna» (det koreanske ordet for eldre søster). Albumet oppnådde ikke høye salgstall, og sangen ble heller ikke offisielt promotert og spilt på musikklistene. Hyun Young sang den i stedet på TV-programmene hun medvirket i, noe som gjorde den noe populær som en farsått-sang med en tilhørende farsått-dans (kalt «Nuna Nuna-dansen»). Videoen hennes for denne singlen ble den mest sette musikkvideoen i 2006 ifølge musikknettstedet M.Net.

Hun har vært med i den koreanske TV-kanalen KBS sitt varieté-program *Heroine 6* siden 2005. For medvirkningen i ulike programmer fikk hun prisen for beste kvinnelige stjerne (for varieté/komedie) i både KBS og MBC Entertainment Awards.

## Diskografi
### Singler

* 9. mars 2006 – 누나의 꿈 (Sister's Dream)

### Album

* 28. april 2006 – Hyun Young's Gayo Remix : Best of Club Gayo Hits

## TV-opptredener

* 2006 – SBS 슈퍼 아이 (Super Eye)
* 2006 – SBS 헤이헤이헤이 2 (Hey Hey Hey 2)
* 2006 – SBS 불량가족 (Bad Family)
* 2006 – MBC 섹션TV (Section TV) 연예통신
* 2005 – KBS 쇼 파워비디오
* 2005 – KBS 해피선데이 '여걸식스' (Happy Sunday 'Heroine 6')
* 2005 – 여러분!고맙습니다
* 2005 – MBC 비밀남녀 (The Secret Lovers)
* 2005 – MBC 안녕 프란체스카 3 (Hello Franceska 3)
* 2005 – SBS 패션 70s (Fashion 70's)
* 2005 – SBS 건빵선생과 별사탕 (Hello My Teacher)
* 2004 – KBS '이홍렬 박주미의 여유만만'의 코너 MC
* 2003 – SBS 선녀와 사기꾼 (Fairy and Swindler)
* 2002 – MBC 여자를 말한다
* 1997 – SBS 바람의 노래
* 1997 – SBS 이주일 투나잇 쇼 보조 MC

## Filmer
* 2006 – *The Legend of 7 Cutter*
* 2005 – *The Art of Seduction*
* 2005 – *Princess Aurora*
* 2004 – *A Moment to Remember*
* 2004 – *Father and Son: The Story of Mencius*
* 2003 – *First Amendment*

## Referanser


## Eksterne lenker
* 
* 
* 
* empas people: Hyun Young
* DramaWiki: Hyun Young
* kpopwiki: Hyun Young
Fylkesvei 7314

**Fylkesvei 7314** (**Fv7314**) går mellom Stormoen og Kvalnes i Leirfjord kommune i Nordland.

Strekningen mellom Stormoen og Korsnestunnelen var frem til 2014 del av fylkesvei 78.

Frem til 2019 hadde veien betegnelsen fylkesvei 220 (Nordland).

## Kommuner og knutepunkter

## Referanser




## Eksterne lenker
* Kartverkets norgeskart
* Vegvesenets vegkart 
*
Jevning

**Jevning** betegner både en matlagingsteknikk og ingrediensene som brukes til dette formålet, dvs. å gjøre væske mer tyktflytende. Dette gjøres ved å blande stivelse og væske slik at det får den ønskede konsistens; til en suppe, en saus, en krem eller stuing. 

Hvetemel og potetmel brukes ofte til jevning av saus til tradisjonelle norske retter. Ellers kan man også jevne med Maizena som er utrørt i vann. Til mange klassiske retter brukes eggeplommer og fløte sammen som jevning i den tilhørende sausen, som f.eks smørsausene hollandés og béarnaise. 

I f.eks brun og hvit saus lages jevningen først som basis for sausen, mens væske tilsettes etter hvert. En toppjevning tilsettes når sausens ingredienser forøvrig er ferdig tilberedt og klar for servering.

Det finnes tre typer jevninger: Kalde, varme og legeringer.

Kalde jevninger: potetjevninger, maisennajevninger, meljevniger og arrowrotjevning.

Varme jevninger: lys og brun jevning. 

Legeringer : Kremfløte, eller kremfløte og eggeplomme. Legeringer vil da si at man tilsetter kremfløte eller da en blanding av eggeplomme og kremfløte like før servering. Må ikke koke opp etter at eggeplommen er tilført. Dette gjøres for å gi sausen/suppen en fyldigere konsistens.

## Eksterne lenker
*
Jerpset gård

**Jerpset gård** er en gård på Vestmarka i Eidskog i Innlandet. Den er kjent fra krigen mot Sverige 1807&ndash;1814. I mai 1808 hadde deler av et svensk jegerkompani installert seg på Jerpset, både i våningshuset og på låven. Eieren Trond Jerpset tjenestegjorde på Kongsvinger festning. Han hadde som særskilt oppdrag å skaffe opplysninger om svenskene. Da han erfarte at gården var besatt, ble han veiviser for kaptein Wilhelm Jürgensen med det Leirdalske lette Infanterie-Compagnie og 65 Åmodtske skiløpere  fra festningen til Vestmarka. Natten mellom 23. og 24. mai tilbrakte de i skogen, og de kom fram til Jerpset ved midnatt 24/25. Det sto en svensk vakt ved det som senere er kalt Svenskesteinen. Vakten ble uskadeliggjort av Trond, og kampen begynte. Lederen for svenskene, løytnant Baron Ulfsparre ble under kampen stukket ihjel, 3 svenske og en norsk soldat ble drept. 24 mann ble gjort til nordmennenes fanger. Resten rømte. Det er fortalt at under skytingen sto kona til Trond inne i grua med sitt minste barn i armene. På 1930-tallet var det fortsatt blykuler i veggene på et uthus. I 1908 ble det reist en bautastein til minne om slaget. Trond var en av dem som ble tildelt Dannebrogsmedaljen for sin innsats.

## Litteratur
*

## Eksterne lenker
* Elverumske Skieløber Compagnie
* Det Søndenfieldske Frivillige Musqueteer Corps Rapport fra Oberst Staffelt og fra svenskene
Farstad

**Farstad** er et tettsted i Hustadvika kommune i Møre og Romsdal. Farstad ligger i havgapet med det kjente og fryktede Hustadvika som nærmeste nabo. Tettstedet har  innbyggere per 1. januar .

## Næringsliv
Tettstedet har flere servicepunkter som bilverksted, bensinstasjon, matbutikk med post i butikk og frisør. I tillegg finnes det en fabrikk som produserer gjerder og terrasser med lang holdbarhet samt en forhandler av ATV-er og tilhengere til bil. På Farstad ligger også Hustad fengsel, tidligere sivilforsvarsleir og politiets ATK-sentral.

## Fritid
På Farstad er det mange muligheter knyttet til naturen. Farstadsanda er verdens nordligste sandstrand av "den sørlige typen" og blir brukt hele året til kiting og vindsurfing.

Nordneset kyststi, en del av StikkUt-nettverket - går mellom Farstadsanden og Julshamna og er en  tursti i terreng som passer både til rullestolbruk (først og fremst halvdelen nærmest Farstadsanda) og trilletur med vogn.

Fra Farstad kan man nå fjelltoppene Melen, Stemshesten og Sjurvarden som alle er  tilgjengelige for folk uten spesiell turerfaring.

## Historie

### Båtanløp
På Farstad, nærmere bestemt ved Julshamna, hadde lokalbåten stopp. Gods og mennesker ble rodd mellom båt og land ved hjelp av føringsbåter.

## Referanser
Toccata & Fuge d-moll BWV 565

**Toccata & Fuge d-moll**, BWV 565, er et av verdens mest kjente musikkverk komponert for pipeorgel og et av de mest kjente barokkverkene. Tradisjonelt er det blitt tilskrevet Johann Sebastian Bach, som et ungdomsverk fra hans tid i Arnstadt en gang mellom 1703 og 1707. Enkelte musikkforskere har dratt fram momenter som taler mot at Bach er opphavsmannen. Bach-eksperten Christoph Wolff hevder at trekk ved komposisjonen som er utypiske for Bach kan forklares med at dette er et ungdomsverk. Det er også blitt hevdet at det kan dreie seg om en omarrangering av en komposisjon for fiolin. Nesheim oppgir at verket «muligens» er skrevet i 1717.

Komposisjonen består av to satser: en toccata, det vil si et preludium (forspill) med hurtige løp og fulltonende akkorder, og en tilhørende firstemmig fuge. Satsene er nært sammenknyttet motivisk og harmonisk.

## Lytteprøve

## Orkestreringer
* Leopold Stokowski arrangerte verket for orkester, denne ble brukt i Disney-filmen Fantasia.
* Andrew Manze omarrangerte den for fiolin.

## Toccata & Fuge i populærkultur

### Bruk i filmer
* *[[Fantasia (film)|Fantasia]]*
* *[[Rollerball]]*
* *[[Sunset Boulevard (film)|Sunset Boulevard]]*
* *[[Vingt mille lieues sous les mers]]*
* *[[Den hemmelighetsfulle øya]]*, GB 1960. Kaptein Nemo spiller Toccata og fuge på sin ubåt mens et vulkanutbrudd utsletter øya.
* *[[Das große Rennen rund um die Welt]]*
* *[[Monty Python's The Meaning of Life]]*
* *[[The Phantom of the Opera (film)|The Phantom of the Opera]]* (Musical/Musicalfilmatisering)
* *[[The Aviator]]*
* *[[La Dolce Vita]]*
* *[[Nikolaikirche (Film)|Nikolaikirche]]*
* *[[El (The straight Passion)]]*
* *[[Det var en gang et menneske]]*

### Siteringer i annen musikk
* Ekseption – «Toccata» (Album: «Trinity», 1971)
* Toccata – *Sky* (Album: *Sky 2*, 1980)
* Jon Lord – *Bach Onto This* (Album: *Before I Forget*, 1982)
* Alcatrazz – «God blessed video» (1984)
* Children Of Bodom – *The Nail* (Album: *Something Wild*, 1997)
* Malice Mizer – *kyomu no naka de no yûgi* (Album: *bara no seidô*, 2000)
* Ulver – *It Is Not Sound* (Album: *Blood Inside*, 2005)
* Tanzwut – *Intro* (Album: *Schattenreiter*, 2006)
* Tanzwut – *Toccata* (Album: *Schattenreiter*, 2006)
* Jean-Michel Jarre – *Chronologie* part 2

## Referanser


## Litteratur

* 

* 
* 

## Eksterne lenker
* Noter til BWV 565
Mya

**Mya**, **MYA** eller **mya** kan referere til:

* Mýa, musiker fra USA
* Millioner år siden (*million years ago*)
* Burma, IOC- og UNDP-kode MYA
** Burmesisk, ISO 639-3-kode mya
* ''Mya'' (muslinger), slekt av muslinger
* Mya (kvinnenavn), en variant av kvinnenavnet Mia
Hotel Cæsar-regissører

**Hotel Cæsar-regissører** er en liste over regissører som regisserer eller har regissert episoder av *[[Hotel Cæsar]]*.

## Hotel Cæsar-regissører
* Thomas Kaiser
* Gaute Lid Larssen
* Bendik Stalheim Møller
* Heidi Arnesen
* Øyvind Frøyland
* René Bjerke
* Margret Bergheim
* Camilla Strøm Henriksen
* Peder Hamdahl Næss
* Vibeke Ringen
* Tom Sterri
* Jan Christian Frugård
* Audny Chris Øiamo-Holsen
* Grethe Bøe-Waal
* Elisabeth Tvedt
* Trygve Allister Diesen
* Beate Eriksen
* Ellen Lande
* Petter Skafle Henriksen
* Eirin Gjørv
* Trond Berg-Nilssen
* Mads Nilsson
* Helene Lunde
* Rita Paulsen
* Are Kalmar
* Katarina Launing
* Matias Armand Jordal
* Sara Hjartholm
* Cathrine Irgens Nilsen
* Marie Anisdahl
* Cecilia Björkdahl
* Arne Lindtner Næss
* Petter Wallace
* Kjetil Indregard
* Charlotte Schram Hoel
* Nicolay Lange-Nielsen
* Mathias Calmeyer
* Eva Dahr
* Arild Brubak
* Lars Berg
* Kim Kolstad
* Ole Marius Araldsen
* Anette Ostrø
* Torfinn Nag
* Sirin Eide
* Max Lundqvist
* Marit Haug
* Gerhard Omsted
* Eva Sørhaug
* Sten Hellevig
* Dag Vågsås
* Nils Vogt
* Christian Wikander
* Anders Hatlo
* Anette Hoff
* Peter Piotr Kuzinski
* Corinne Haram
* Guro Rugstad Jensen
* Erik Breistein
* Helge Breistein
* Arne Berggren
* Stein Johan Grieg Halvorsen

## Referanser